Source: https://octavpelin.wordpress.com/2013/02/21/
Timestamp: 2020-05-25 02:57:35+00:00
Document Index: 10301892

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM\n']

21 | februarie | 2013 | Octavpelin's Weblog
Arhiva | 10:34 pm
JUDECATORUL ADRIAN NEACSU MEMBRU AL CSM ACUZA CA A FOST SI ESTE FILAT DE SERVICIILE SECRETE.JUDECATORUL HORATIU DUMBRAVA:ROMANIA NUMAI ESTE STAT DE DREPT!
Un judecător acuză interesele politice ale conducerii CSM. Adrian Neacşu susţine că a fost şi filat de serviciile secrete.
Judecătorul Adrian Neacşu, membru în Consiliul Superior al Magistraturii (CSM), susţine că instituţia pe care o reprezintă a fost folosită în interese politice. Magistratul s-a referit aici şi la evenimentele din jurul numirii actualului ministru al Justiţiei.
„Nu pot să merg până acolo încât să spun în ce au constat jocurile politice, iar noi am gestionat ruşinos situaţia”, a precizat Neacşu.
Declaraţiile judecătorului au fost făcute în ediţia de joi a emisiunii „Sinteza zilei”, de la Antena 3.
De asemenea, reprezentantul tribunalelor în Consiliul Superior al Magistraturii, judecătorul Adrian Neacşu, a declarat că a fost filat de serviciile secrete.
Întrebat în ce a constat filarea sa, judecătorul Neacşu a spus că, spre exemplu, a fost urmărită prezenţa lui la serviciu.
„Am înţeles că s-a monitorizat prezenţa mea la serviciu. (…) este evident că a fost un filaj permament, am informaţii la care, din păcate, cred că nu numai eu am avut acces”, susţine Adrian Neacşu.
„Am informaţii, dar nu pot să vă garantez că aşa stau lucrurile”, a adăugat Neacşu.
Mai mult, întărind afirmaţiile lui Adrian Neacşu, un alt judecător de la Tribunalul Bucureşti susţine că CSM nu a funcţionat de anul trecut.
„Spunea Adrian Neacşu că CSM nu a funcţionat în vară. Pot să dau o erată? CSM nu a funcţionat de anul trecut, de când a preluat şefia judecătorul Alina Ghica şi procurorul Oana Hăineală (…) De atunci s-au rupt relaţiile între CSM ca instituţie şi noi, magistraţii. Acest CSM nu ne reprezintă, din păcate”, a declarat judecătorul Mădălina Afrăsinei, de la Tribunalul Bucureşti.
„DNA are o mare problemă la acest moment, se ridică semne de întrebare cu privire la imparţialitatea lor şi m-aş bucura să văd că ies şi explica ceva”, a continuat judecărul.
Judecătorul Horaţiu Dumbravă, membru CSM, a declarat că în România nu se poate vorbi de un stat de drept şi, în plus, este indignat ce situţia din Justiţie.
„Ce se întâmplă în Justiţie e în toată situaţia românească, noi trebuie să nu fim prizonierii unor blocuri politice”, a declarat judecătorul Horaţiu Dumbravă, într-o intervenţite telefonică, joi seara, la emsiunea „Sinteza zilei”, de la Antena 3.
Etichete:HORATIU DUMBRAVA:ROMANIA NUMAI ESTE STAT DE DREPT!, JUDECATORUL ADRIAN NEACSU, MEMBRU CSM ACUZA CA A FOST SI ESTE FILAT DE SERVICIILE SECRETE.JUDECATORUL CSM
LIDERUL PNL CRIN ANTONESCU A DECLARAT:KLAUS JOHANNIS VA FI PRIM-VICEPRESEDINTELE PNL!
Johannis s-a înscris în PNL şi va fi prim-vicepreşedinte al partidului
Update: Klaus Johannis va fi cel mai probabil prim-vicepreşedinte al PNL.
Potrivit lui Johannis, Forumul Democrat al Germanilor din România, pe care îl conduce, nu este partid politic iar statutul acestei organizaţii permite membrilor să se înscrie într-un partid, astfel că edilul Sibiului nu îşi pierde mandatul prin aderarea la PNL. „Nu am de gând să părăsesc Forumul German. Având în vedere că FDGR nu e un partid şi statutul permite ca un membru să fie in acelaşi timp si membru al unui partid, nu voi fi in situaţia de incompatibilitate”, a susţinut proaspătul liberal.
Pe de altă parte, Johannis a precizat că, dacă va fi ales într-o funcţie de conducere în cadrul PNL, va renunţa la calitatea de preşedinte al FDGR. „E mai degrabă o problemă de moralitate”, a motivat Johannis.
Nici Crin Antonescu, nici Klaus Johannis nu au dorit să precizeze pentru ce funcţie de conducere ar urma să candideze primarul Sibiului. „E un pic prea devreme pentru a intra în acest detaliu”, a subliniat Johannis.
Johannis spune că intrarea sa în PNL nu are nicio miză electorală, gestul fiind făcut după alegeri, însă nu este convins dacă decizia îl va ajuta la capitolul imagine, sau dimpotrivă. „Vom vedea (n.r.- dacă câştig sau pierd prin intrarea in PNL). Cu certitudine e un pas mai departe, in afara sferei pe care am ocupat-o până acum”, a spus primarul Sibiului.
Antonescu: Sunt foarte bucuros că o personalitate deosebită se alătură PNL
„Avem un congres, n-aş vrea să ratăm ocazia ca Klaus Johannis să fie reprezentat în conducerea partidului. Nu decid eu, asta e intenţia mea. Voi solicita maine CNEx o derogare de vechime pentru ca Johannis să poată candida pe o poziţie în conducerea partidului”, a explicat Antonescu.
Liderul PNL a relatat că i-a adresat lui Johannis o „invitaţie insistentă, de mai multă vreme” de a se alătura liberalilor, apreciind că edilul Sibiului este un om care, „dintre personalităţile publice din România, se bucură de o mare încredere, a dovedit că şi în România performanţa constantă şi pe durată considerabilă este posibilă, un om cu care toţi ne mândrim”.
Etichete:LIDERUL PNL CRIN ANTONESCU A DECLARAT:KLAUS JOHANNIS VA FI PRIM-VICEPRESEDINTELE PNL!
PROPAGANDA BASISTA COSTERNATA DE HOTARAREA LUI BASESCU DE A O SUSTINE PE LENUTA DI’PLESCOI LA SEFIA PD-L!
Editorialiștii care au susținut regimul Băsescu sunt consternați de hotărârea acestuia de a o susține pe Elena Udrea la șefia PDL. Ei încearcă să înțeleagă mișcarea președintelui. De la Dan Turturică la Andreea Pora, jurnaliștii resping încercarea șefului statului de a o propulsa pe Elena Udrea la timona PDL. Presa portocalie oscilează între o mișcare a șefului statului prin care își pregătește terenul pentru a prelua președinția PDL și o scindare a actualei formațiuni în două tabere, cu una dintre ele de natură băsistă. Totodată, așezarea Elenei Udrea în fruntea partidului din Modrogan este văzută ca o ștampilă a corupției pe imaginea formațiunii.
Dan Turturică scrie într-un editorial pentru România Liberă că Traian Băsescu arată prin alegerea sa că nu dorește ca PDL-ul să se curețe de corupți. Că promovarea Elenei Udrea în detrimentul altor membri, precum, de exemplu, Monica Macovei, relevă că partidul are nevoie în continuare să-și tragă seva din rețelele baronilor locali. Turturică opinează, pe de altă parte, că măturarea lui Vasile Blaga și înlocuirea sa cu un membru fidel șefului statului are rolul a-i ține locul cald lui Traian Băsescu pentru o eventuală revenire în 2014.
Etichete:PROPAGANDA BASISTA CONSTERNATA DE HOTARAREA LUI BASESCU DE A O SUSTINE PE LENUTA D'PLESCOI LA SEFIA PD-L!
KLAUS JOHANNIS:DACA IN 2014 CRIN ANTONESCU DEVINE PRESEDINTE,SUNT DISPUS SA PREIAU PRESEDENTIA PNL!
Primarul Sibiului, Klaus Iohannis, a spus joi că, după alegerile prezidenţiale din 2014, în cazul în care liderul PNL, Crin Antonescu, devine preşedinte, este „dispus să discute” despre preluarea şefiei PNL, fiind posibil să fie una dintre persoanele care „ar intra în discuţie”.
Întrebat dacă după alegerile prezidenţiale din 2014, în cazul în care Crin Antonescu devine preşedinte, este interesat de conducerea PNL, Iohannis a spus că „este posibil” ca atunci să fie una dintre „persoanele care ar intra în discuţie”.
„Este posibil ca atunci să devin una dintre persoanele care ar intra în discuţie, dacă va fi aşa sau nu vom vedea atunci. Nu cu gândul acesta am intrat în PNL, dar dacă atunci se pune problema evident că sunt dispus să discut”, a spus Klaus Iohannis.
Intrebat dacă nu se simte cumva folosit de Crin Antonescu a cărui poziţie în sondaje privind credibilitatea a scăzut, Iohannis a spus că nu s-a simţit niciodată folosit şi nici nu crede că preşedintele PNL l-a folosit ca „o lovitură de imagine”.
El a fost întrebat la care dintre filialele PNL şi-a depus adeziunea şi a afirmat că a făcut apel la o situaţia excepţională, înmânându-i adeziunea lui Crin Antonescu, acesta aprobând-o.
Etichete:CRIN ANTONESCU DEVINE PRESEDINTE, KLAUS JOHANNIS:DACA IN 2014, SUNT DISPUS SA PREIAU PRESEDENTIA PNL!